દેશમાં સ્વચ્છતાની દ્રષ્ટિએ સાતમા સ્થાને આવેલું રંગીલું રાજકોટ સ્વચ્છતા માટે ટેકનોલોજીના સહારે આગળ વધવા માંગે છે તે માટે સ્વચ્છ મેપ નામની એક મોબાઇલ એપ્લિકેશન આજથી લોન્ચ કરવામાં આવી હતી. આ એપનું લોકાર્પણ કેન્દ્રીય શહેરી વિકાસ મંત્રી વેંકૈયા નાયડૂએ કર્યુ હતું વેંકૈયા નાયડૂએ આ પ્રયાસની પ્રશંસા કરી હતી આ એપની સુવિધા પ્રમાણે કોઇપણ નાગરિક જે જગ્યાએ ગંદકી હોય તેનો ફોટો પાડીને આ એપ્લિકેશન પર અપલોડ કરે એટલે 24 કલાકમાં જ ત્યાં સફાઇ થઇ જાય એવી આધુનિક વ્યવસ્થા ગોઠવવામાં આવી છે. ફરિયાદનો નિકાલ થયાનો ફોટો સેનેટરી ઇન્સ્પેક્ટરે અપલોડ કરવાનો રહેશે. આ ફોટો અપલોડ થયે રેડ સિગ્નલ આપોઆપ ગ્રીન સિગ્નલમાં તબદીલ થઇ જશે. કેન્દ્રીય મંત્રી વૈંકયાએ મુખ્યમંત્રી આવાસ યોજનાનું લોકાર્પણ પણ કર્યું હતું.